
Na podlagi 25. člena Zakona o delovnih razmerjih (Uradni list RS, št. 21/13, 78/13 – popr., 47/15 – ZZSDT, 33/16 – PZ-F, 52/16, 15/17 – odl. US, 22/19 – ZPosS, 81/19, 203/20 – ZIUPOPDVE, 119/21 – ZČmIS-A, 202/21 – odl. US, 15/22, 54/22 – ZUPŠ-1, 114/23, 136/23 – ZIUZDS in 70/25 – ZUTD-I – ZDR-1) in pete točke prvega odstavka 76. člena v povezavi z drugim odstavkom 78. člena Zakona o javnih uslužbencih (Uradni list RS, 32/25 in 1400/26– ZJU-1, v nadaljevanju ZJU-1) 

Uprava RS za varno hrano, veterinarstvo in varstvo rastlin objavlja javno objavo za zasedbo prostega uradniškega delovnega mesta

SVETOVALEC (DM 676) v Kontrolnem središču Luka Koper, Inšpekciji za varno hrano, veterinarstvo in varstvo rastlin, za določen čas 9 mesecev, s polnim delovnim časom, za čas opravljanja pripravništva.

Kandidati, ki se bodo prijavili na prosto delovno mesto, morajo izpolnjevati naslednje pogoje: 

· najmanj visokošolsko strokovno izobraževanje (prejšnje) / visokošolsko strokovno izobrazbo (prejšnja); najmanj visokošolsko strokovno izobraževanje (prva bolonjska stopnja)/ visokošolska strokovna izobrazba (prva bolonjska stopnja); najmanj visokošolsko univerzitetno izobraževanje (prva bolonjska stopnja) / visokošolsko univerzitetno izobrazbo (prva bolonjska stopnja); najmanj specialistično izobraževanje po višješolski izobrazbi (prejšnje) / specializacija po višješolski izobrazbi (prejšnja), 
· znanje uradnega jezika,
· osnovna raven znanja tujega jezika,
· državljanstvo Republike Slovenije,

· ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev,

· zoper kandidata ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Skladno z 2. členom Pravilnika o pripravništvu v državni upravi in upravah lokalnih skupnostih (Uradni list RS, št. 92/25, v nadaljevanju: Pravilnik) ter prvim in drugim odstavkom 117. člena ZJU-1 je pripravnik oseba, ki nima ustreznih predpisanih delovnih izkušenj in prvič sklene pogodbo o zaposlitvi, ustrezno ravni njene strokovne izobrazbe, z namenom, da se usposobi za samostojno opravljanje dela.
Za pripravnika se šteje tudi oseba, ki sklene pogodbo o zaposlitvi in se usposablja za samostojno opravljanje dela, če je bila predhodno že zaposlena in še ni končala pripravniške dobe oziroma si ni pridobila dovolj ustreznih delovnih izkušenj za zasedbo delovnega mesta, ustreznega ravni njene izobrazbe.

Delovne naloge, za katere so bo pripravnik usposabljal pod vodstvom mentorja:

· pomoč pri pripravi  predpisov in drugih zahtevnejših gradiv,
· pomoč pri zbiranju, urejanju in pripravi podatkov za oblikovanje zahtevnejših gradiv,
· pomoč pri oblikovanju manj zahtevnih gradiv s predlogi ukrepov,

· pomoč pri vodenju evidenc in registrov s področja dela.

Prednost pri izbiri bodo imeli kandidati z visokošolsko izobrazbo s področja agronomije.

Prijava mora vsebovati:

1. pisno izjavo o izpolnjevanju pogoja glede zahtevane izobrazbe, iz katere mora biti razvidna raven in smer izobrazbe, datum (dan, mesec, leto) zaključka izobraževanja ter ustanova, na kateri je bila izobrazba pridobljena;

2. pisno izjavo o osnovni ravni znanja tujega jezika, iz katere je razvidno na kak način in kdaj je bila pridobljena;

3. pisno izjavo kandidata, da v skladu z 2. členom Pravilnika in prvim in drugim odstavkom 117. člena ZJU-1 izpolnjuje pogoje za zasedbo objavljenega delovnega mesta (izjava, da še ni imel sklenjene pogodbe o zaposlitvi za delovno mesto, za katero se zahteva najmanj stopnja izobrazbe, zahtevana v razpisu; že zaposleni kandidat pa, da še ni končal pripravniške dobe oziroma da še ni pridobil dovolj ustreznih delovnih izkušenj za zasedbo delovnega mesta, ustreznega njegovi izobrazbi);

4. pisno izjavo kandidata, da:

· je državljan Republike Slovenije,

· ni bil pravnomočno obsojen zaradi naklepnega kaznivega dejanja, ki se preganja po uradni dolžnosti, in da ni bil obsojen na nepogojno kazen zapora v trajanju več kot šest mesecev,

· zoper njega ni vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.
5. izjavo, da za namen te objave dovoljuje Upravi RS za varno hrano, veterinarstvo in varstvo rastlin pridobitev podatkov iz prejšnjih točk tega razpisa iz uradnih evidenc.

V primeru, da kandidat z vpogledom v uradne evidence ne soglaša, bo moral sam predložiti ustrezna dokazila.

Prijava na prosto delovno mesto mora biti obvezno pripravljena in oddana na prijavnem obrazcu z oznako UVHVVR, prijavni obrazec, ki je priloga tega javne objave, z natančno izpolnjenimi vsemi rubrikami in lastnoročno podpisanimi izjavami. 

Izbrani kandidat bo delo opravljal na delovnem mestu svetovalec, šifra DM 676, v prostorih Uprave RS za varno hrano, veterinarstvo in varstvo rastlin, Inšpekciji za varno hrano, veterinarstvo in varstvo rastlin, Kontrolnem središču Luka Koper, in sicer na naslovu Vojkovo nabrežje 38, 6000 Koper, oziroma v drugih prostorih, kjer Uprava Republike Slovenije za varno hrano, veterinarstvo in varstvo rastlin opravlja svoje naloge.
Izbrani kandidat na delovnem mestu svetovalec se bo usposabljal za opravljanje dela za delovno mesto svetovalec. Izbrani kandidat na delovnem mestu svetovalec ne bo imenovan v naziv, se mu pa skladno s prvim odstavkom 81. člena ZJU-1 določijo pravice in obveznosti po nazivu svetovalec III.
Pripravniku se določi osnovna plača na podlagi uvrstitve delovnega mesta, na katerem lahko pripravnik delo opravlja neposredno po opravljenem pripravništvu oziroma izpitu, določenem po posebnih predpisih, in sicer tako, da je njegova osnovna plača za čas pripravništva za štiri plačne razrede nižja od osnovne plače tega delovnega mesta, kar pomeni uvrstitev v 13. plačni razred. 
Kandidat vloži prijavo v pisni obliki na prijavnem obrazcu, ki jo pošlje v zaprti ovojnici z označbo: JO svetovalec - pripravnik v KS Koper na naslov: Uprava RS za varno hrano, veterinarstvo in varstvo rastlin, Dunajska 22, 1000 Ljubljana v roku 8 dni po objavi na Zavodu RS za zaposlovanje in na osrednjem spletnem mestu državne uprave GOV.SI. Za pisno obliko prijave se šteje tudi elektronska oblika, poslana na elektronski naslov: gp.uvhvvr@gov.si, pri čemer veljavnost prijave ni pogojena z elektronskim podpisom. 

 

Informacije o izvedbi javne objave daje Karmen Korošec Zadnikar (tel. št. 01 300 13 22), v zvezi z delovnim področjem Helena Hrvatin (tel. št. 05 669 39 42).

Opomba: V besedilu uporabljeni izrazi, zapisani v moški slovnični obliki, so uporabljeni kot nevtralni za ženske in moške. 

